CELEX: 62011TN0130
Language: fi
Date: 2011-03-07 00:00:00
Title: Asia T-130/11: Kanne 7.3.2011 — Gossio v. neuvosto

30.4.2011   
            
            
               FI
            
            
               Euroopan unionin virallinen lehti
            
            
               C 130/20
            
         Kanne 7.3.2011 — Gossio v. neuvosto
   (Asia T-130/11)
   2011/C 130/38
   Oikeudenkäyntikieli: ranska
   
      Asianosaiset
   
   
      Kantaja: Marcel Gossio (Abidjan, Norsunluurannikko) (edustaja: asianajaja G. Collard)
   
      Vastaaja: Euroopan unionin neuvosto
   
      Vaatimukset
   
   
               —
            
            
               On todettava, että 14.1.2011 annettu neuvoston asetus EU N:o 25/2011 ja 14.1.2011 tehty neuvoston päätös 2011/18/YUTP, jotka on julkaistu Euroopan unionin virallisessa lehdessä 15.1.2011, eivät ole perusteltuja kantajana olevan Marcel GOSSIOn osalta
            
         
               —
            
            
               tämän vuoksi
               
                           —
                        
                        
                           14.1.2011 annettu neuvoston asetus EU N:o 25/2011 ja 14.1.2011 tehty neuvoston päätös 2011/18/YUTP on kumottava
                        
                     
                           —
                        
                        
                           toissijaisesti on määrättävä, että Marcel GOSSIOn nimi poistetaan mainitun asetuksen ja mainitun päätöksen liitteinä olevista luetteloista.
                        
                     
         
      Oikeudelliset perusteet ja pääasialliset perustelut
   
   Kantaja esittää kanteensa tueksi kaksi perustetta.
   
               1)
            
            
               Ensimmäinen peruste koskee perusteluvelvollisuuden noudattamatta jättämistä, koska syyt, joiden vuoksi kantaja on kirjattu sellaisten henkilöiden ja yhteisöjen luetteloon, joihin sovelletaan rajoittavia toimenpiteitä, ovat stereotyyppisiä, eikä ole mainittu mitään täsmällistä tosiseikkaa, jonka perusteella voitaisiin arvioida kyseisen kirjaamisen asianmukaisuutta.
            
         
               2)
            
            
               Toinen peruste koskee ilmeistä arviointivirhettä, koska kantajalla, joka kuuluu hallintohenkilöstöön, ei ole hänen tehtävänsä huomioon ottaen toimivaltaa asettua tietyn presidentin määräysvaltaan, vaan hänen on hoidettava tehtäviään siinä yhtäjaksoisessa hallinnossa, johon hän kuuluu.